**З А П И С Н И К**

од 60-та итна седница на Советот на Општина Прилеп, одржана

онлајн на 05.08.2021 година, со почеток во 15, оо часот

Седницата ја отвори и со неа раководеше Претседателот на Советот на Општина Прилеп, Еленче Tашковска.

Почитувани членови на Советот!

Ја отворам 60-та итна седница на Советот на Општина Прилеп и констатирам дека, од вкупно 27 членови на Советот, на седницата присуствуваат:

Читам за присуство: Еленче Ташковска, тука, Јулијана Цековска тука, Зорица Кочоска тука, Светлана Велеска тука, Тони Камчески тука, Никола Багески тука, Елизабета Сурлаџија тука, Адем Мамудоски тука, Валентин Божиноски тука, Александар Чапкуноски тука, Хари Шојлески тука, Жарко Северкоски тука, Кире Тинтоски тука, Ивона Кузмановиќ тука, Александар Китаноски тука, Дејан Проданоски, Дејан Проданоски, ќе се навратиме пак, Борче Јовчески тука, Ирена Стерјовска – Локвенец тука, Кирил Ѓорѓиески тука, Јулијана Силјаноска тука, Виктор Здравески тука, Андријана Ристеска тука, Винета Лозаноска тука, Никола Габроски тука, Сами Ајдини тука и Кети Бикоска тука. Уште еднаш Дејан Проданоски?

Дали го имате некој контактирано Дејан Проданоски?

**ИРЕНА СТЕРЈОВСКА – ЛОКВЕНЕЦ:**

Сега за сега нема да се уклучи.

**ЕЛЕНЧЕ ТАШКОВСКА:**

Добро благодарам. Констатирам дека од вкупно 27 членови на Советот, на седницата присуствуваат 25 членови на Советот, па спрема тоа Советот може полноважно да одлучува.

Ве известувам дека на оваа седница покрај Вас членовите на Советот, поканети се и Градоначалникот на Општина – Прилеп, како и представници на средствата за јавно информирање.

Сакам да Ве информирам дека согласно член 43 од Деловникот за работа, претседателот на Совет во итни ситуации може да свика седница за рок покус од 7 дена, кога се работи за одредено прашање во дневниот ред, а истото е од итен карактер и доколку во писмена форма се образложи итноста на истото.

Поради краткиот временски период итноста сакам да ја образложам пред самото гласање за нејзината оправданост. Па сакам да ве информирам дека Советот е должен во рок од 15 денови од објавувањето на Решението на Градоначалникот, да одлучи по истото. Со оглед на најавата за распишување на локални избори ја свикувам оваа итна седница, со цел да ја запазиме процедурата согласно Законот за локална самоуправа, согласно член 45 од Деловникот за работа на Советот, најпрво се одлучува за итноста без претреси расправа, па зaтоа итноста ја ставам на гласање.

Кој е „за“ оправданоста на итноста на оваа 60-та седница на Совет?

Кој е „против“, кој е „воздржан“?

**ИРЕНА СТЕРЈОВСКА – ЛОКВЕНЕЦ:**

Процедурално Претседателка.

**ЕЛЕНЧЕТАШКОВСКА:**

Ве молам после процедурално, сега гласаме за итноста, претреси расправа. Продолжуваме со прозивка.

Еленче Ташковска „за“, Јулијана Цековска „за“, Зорица Кочоска „за“ , Светлана Велеска „за“, Тони Камчески „за“, Никола Багески „за“, Елизабета Сурлаџија „за“, Адем Мамудоски „за“, Валентин Божиноски „за“, Александар Чапкуноски „за“, Хари Шојлески „за“, Жарко Северкоски „за“, Кире Тинтоски „за“, Ивона Кузмановиќ „за“, Александар Китаноски „за“, Дејан Проданоски да не е вклучен? Борче Јовчески „воздржан“, Ирена Стерјовска – Локвенец „воздржана“, Кирил Ѓорѓиески „воздржан“, Јулијана Силјаноска „воздржана“, Виктор Здравески „воздржан“, Андријана Ристеска „воздржана“, Винета Лозаноска „воздржана“, Никола Габроски „воздржан“, Сами Ајдини, Сами Ајдини, Кети Бикоска „воздржана“. Повикувам уште еднаш Сами Ајдини.

15 членови на Советот гласаа „за“ и 9 „воздржани“.

Констатирам дека со 15 гласови „за“ и 9 „воздржани“ итноста е оправдана.

**ИРЕНА СТЕРЈОВСКА – ЛОКВЕНЕЦ:**

Процедурално, процедурално Претседателка.

**ЕЛЕНЧЕ ТАШКОВСКА:**

Повелете, процедурално.

**ИРЕНА СТЕРЈОВСКА – ЛОКВЕНЕЦ:**

Добар ден до вас Претседателка, почитувани колеги гости на оваа итна седница, која што ја закажавте пред неколку часа само. Јас сакам само да потенцирам како представник од Советничката групана ВМРО – ДПМНЕ и коалицијата дека оваа итност на оваа седница немаше да биде воопшто потребна доколку само пред неколку дена бевте вие конструктивни, доколку сакавте да разберете и да слушнете што Ви советуваат советниците на ВМРО – ДПМНЕ и дека на тој начин немаше да ги донесете и вашите советници и целиот Совет во заблуда со носење на одлуки, коишто се противни на Уставот на нашата држава Македонија, но и на Законот за локална самоуправа.

**ЕЛЕНЧЕ ТАШКОВСКА:**

Ви благодарам г-ѓо Стерјовска – Локвенец.

**ИРЕНА СТЕРЈОВСКА – ЛОКВЕНЕЦ:**

Зошто не ме оставате да се искажам процедурално Претседтелка?

**ЕЛЕНЧЕ ТАШКОВСКА:**

Со ова можете да си земете збор понатаму, а со ова не сте дел од процедурата со ова излагање. Не инсинурајте, не знаете како ќе гласаат советниците. После можете да си земете збор.

**ИРЕНА СТЕРЈОВСКА – ЛОКВЕНЕЦ:**

Јас сакав да кажам дека немаше потреба од итност на ваква седница кога веќе кажавме дека заминавме на одмор.

**ЕЛЕНЧЕ ТАШКОВСКА:**

Ви благодариме Ве разбрав.

**ИРЕНА СТЕРЈОВСКА – ЛОКВЕНЕЦ:**

Претседателка, не не оставате да се доискажеме и цело време влегувате во збор, а незнам зошто така. При крајот на вашиот мандат навистина на најниско ниво го водите Советот на Општина Прилеп, на најниско ниво.

**ЕЛЕНЧЕ ТАШКОВСКА:**

Излеговте, тоа е Ваша констатација и ве молам воздржете се од констатации. Процедурално се зема збор ако е прекршена процедурата.

**ИРЕНА СТЕРЈОВСКА – ЛОКВЕНЕЦ:**

Јас кажав дека немаше да има потреба за итна седница.

**ЕЛЕНЧЕ ТАШКОВСКА:**

Ви благодариме, Ви благодариме г-ѓо Стерјовска.

За дневен ред на оваа седница го предлагам следното прашање:

**Д Н Е В Е Н Р Е Д**

1. Предлог-заклучок за потврдување, непотврдување на Решението бр.08-1939/3 од 04.08.2021 година на Градоначалникот на Општина Прилеп, со кое се запира објавувањето на Решението за избор на Командир на Полициска станица од општа надлежност-Прилеп, со бр.09-1924/6, донесено од страна на Советот на Општина Прилеп на 59-та седниица одржана на ден 29.07.2021 година.

Дали има предлог за измена или дополнување на дневниот ред?

Бидејќи никој не се јавува за збор, предлагам да преминеме на гласање.

Кој е „за“ усвојување на дневниот ред?

Кој е „против“, кој е „воздржан“?

Еленче Ташковска, „за“, Јулијана Цековска „за“, Зорица Кочоска „за“, Светлана Велеска „за“, Тони Камчески „за“, Никола Багески „за“, Елизабета Сурлаџија „за“, Адем Мамудоски „за“, Валентин Божиноски „за“, Александар Чапкуноски „за“, Хари Шојлески „за“, Жарко Северкоски „за“, Кире Тинтоски „за“, Ивона Кузмановиќ „за“, Александар Китаноски „за“, Борче Јовчески „воздржан“, Ирена Стерјовска – Локвенец „воздржана“, Кирил Ѓорѓиески „воздржан“, Јулијана Силјаноска „воздржана“, Виктор Здравески „воздржан“, Андријана Ристеска „воздржана“, Винета Лозаноска „воздржана“, Никола Габроски „воздржан“, Сами Ајдини, Сами Ајдини, Кети Бикоска „воздржана“. Ви благодарам.

15 членови на Советот гласаа „за“ и

9 „воздржани“.

Констатирам дека со 15 гласови „за“ и 9 „воздржани“ дневниот ред е усвоен.

По **ПРВАТА** точка од дневниот ред: **-** Заклучок за потврдување непотврдување на Решението бр.08-1939/3 од 04.08.2021 година на Градоначалникот на Општина Прилеп, со кое се запира објавувањето на Решението за избор на Командир на Полициска станица од општа надлежност - Прилеп, со бр.09-1924/6, донесено од страна на Советот на Општина Прилеп на 59-та седниица одржана на ден 29.07.2021 година, отворам претрес по точката.

Кој сака збор? Повелете г-ѓо Ирена Стерјовска – Локвенец.

**ИРЕНА СТЕРЈОВСКА – ЛОКВЕНЕЦ:**

Благодарам на укажаниот збор. Јас во контекст на тоа и кога зедов збор и процедурално сметам дека Вие како советници, кои што во моментот ја практицирате власта во Прилеп, но сакате да носите одлуки кои што се претходно законски и пред се, кои што ќе значат заштита на интересите на нашите сограѓани. Ние укажавме на минатата седница, која што беше само пред 5 или 6 дена прекршувате закони и дека за што ќе треба да сносите и политичка јас би рекла, но и кривична одговорност. А, со тоа што ја ставивте таа точка на 59-тата седница, сметам дека сите советници ги донесовте во заблуда. Ние укажувавме на тоа, укажувавме дека треба се вразумите вопоследен момент. Имавме аргументи, кои што еве денес испаднаа дека точно ние правно сме ги разбрале и сме ги презентираале пред вас. Меѓутоа, кај вас имаше недостиг на правно разбирње и толкување на тие аргументи кои што ние ги воочувавме дека е спорно назначување на нов Командир во Општина Прилеп во моментот кога сеуште овој командир, кој што е во пртвор не е разрешен од министерот. Незнам кој дел од тие аргументи тогаш не Ви беа јасни, а еве денеска ви стануваат јасни, па треба да ја прекинете важноста на одлуката, која што како Совет вие ја изгласавте, вашето мнозинство, затоа што ние како советници ја напуштивме расправата по оваа точка и излеговме од самата седница. Јас само ќе кажам дека и денес ние како советници нема да учествуваме во носењето на вакви одлуки, кои ви се враќаат како бумеранг само заради вашате неполитичка писменост и созреаност.

**ЕЛЕНЧЕ ТАШКОВСКА:**

Ве замолувам за речникот.

**ИРЕНА СТЕРЈОВСКА – ЛОКВЕНЕЦ:**

Ние како советници на ВМРО – ДПМНЕ и коалицијата нема да гласаме воопошто за оваа одлука, се изземаме од гласања. Благодарам.

**ЕЛЕНЧЕ ТАШКОВСКА:**

Ви благодарам. Дали некој друг од советниците се јавува за збор?

Бидејќи никој не се јавува за збор ги молам членовите на Советот, да се изјаснат.

Добро, сугестијата е прифатена, сугестијата на правната служба која што ги организира седниците на Совет, ја повикувам Марија Маркоска – Трајаноска да даде мало образложување што значи потврдување или непотврдување на решение. Ви благодарам и и препуштан збор на Марија.

**МАРИЈА МАРКОСКА – ТРАЈАНОСКА:**

Почитувани советици имајќи во предвид дека пред почнување на оваа седница на Совет дека голем од број од советниците се јавуваа да прашаат што значи потврдување, а што непотврдување. Заклучокот што го добивте на меил е така формулиран и зависно од тоа како ќе се изгласа „за“ или „против“ и формулацијата ќе биде за потврдување или непотврдување. Потенцирам дека доколку се гласа за потврдување на Решението на Градоначалникот, тоа значи дека Решението на Градоначалникот е во сила, а тоа значи дека актот којшто Советот го донесол на претходната седница на Совет, нема да биде во сила. Ако гласате „против“ Решението на Градеоначалникот, тоа значи дека го потврдувате актот потврден на седница на Совет. Значи ако кренете рака „за“ тоа значи дека Решението на Градоначалникот е усворено. Дали е јасно?

**ЕЛЕНЧЕ ТАШКОВСКА:**

Мислам дека на советниците им е јасно. Предлагам да преминеме на гласање.

Кој е „за“ усвојување Заклучок за потврдување на Решението бр.08-1939/3 од 04.08.2021 година на Градоначалникот на Општина Прилеп, со кое се запира објавувањето на Решението за избор на Командир на Полициска станица од општа надлежност-Прилеп, со бр.09-1924/6, донесено од страна на Советот на Општина Прилеп на 59-та седниица одржана на ден 29.07.2021 година?

Кој е „против“, кој е „воздржан“?

Еленче Ташковска „против“, Јулијана Цековска „против“, Зорица Кочоска „против“, Светлана Велеска „против“, Тони Камчески „против“, Никола Багески „против“, Елизабета Сурлаџија „против“, Адем Мамудоски „против“, Валентин Божиноски „против“, Александар Чапкуноски „против“, Хари Шојлески „против“, Жарко Северкоски „против“, Кире Тинтоски „против“, Ивона Кузмановиќ „против“, Александар Китаноски „против“, Борче Јовчески, јас се изземам од гласање, Ирена Стерјовска – Локвенец, се изземам од гласање, Кирил Ѓорѓиески, се изземам од гласање, Јулијана Силјаноска, се изземам од гласање, Виктор Здравески, се изземам од гласање, Андријана Ристеска, се изземам од гласање, Винета Лозаноска, не гласам, Никола Габроски, се изземам од гласање, Сами Ајдини, се изземам од гласање, Кети Бикоска, се изземам од гласање,. Ви благодарам.

15 членови на Советот гласаа „против“.

Констатирам дека со 15 гласови „против“, Заклучокот не е усвоен.

**ИРЕНА СТЕРЈОВСКА – ЛОКВЕНЕЦ:**

Претседателка дали може процедурално?

**ЕЛЕНЧЕ ТАШКОВСКА:**

Повелете Ирена Стерјовска – Локвенец.

**ИРЕНА СТЕРЈОВСКА – ЛОКВЕНЕЦ:**

Дали со ова значи дека не го потврдивте Решението на Градоначалникот и останува во сила одлуката од 59-тата седница?

**ЕЛЕНЧЕ ТАШКОВСКА:**

Со ова затоа што Советот си има мислам дека беше мислам членот 41 од Законот за Локална самоуправа прочитајте, ќе видите кои се понатамошните чекори во однос на оваа одлука. Значи 41 од Законот за Локална самоуправа, Закон кој што е основа на работата на Советот на Општина Прилеп и на сите совети всушност..

Ви благодарам. Бидејќи е исцрпен дневниот ред усвоен на оваа седница, констатирам дека истата е завршена. Ви благодарам за присуството.

По исцрпувањето на дневниот ред, седницата заврши во 15,35 часот.

Број 09 – 2002/1 ПРЕТСЕДАТЕЛ

05.08.07.2021 година на Совет на Општина Прилеп

П р и л е п Еленче Ташковска с.р.

|  |  |  |
| --- | --- | --- |
|  |  |  |

СТЕНОГРАФ

Горица Чатлеска